Vasco da Gama (most)
Most Vasco da Gama (port. Ponte Vasco da Gama) je most preko rijeke Tagus u Lisabonu, Portugal. Ukupna dužina prelazi 17 kilometara, što ga i danas čini najdužim evropskim mostom. Građen je kako bi izdržao potres jak barem poput katastrofalnog potresa iz 1755., koji je uništio gotovo cijeli grad, dakle magnitude 7,1 po Richterovoj skali. Također, otporan je na udare vjetra do 250 km/h. Most je otvoren 29. marta 1998., u vrijeme održavanja Svjetske izložbe, 18 mjeseci nakon početka radova na njegovoj izgradnji. Most ima 6 traka za vozila, sa brzinom ograničenja od 120 km/h, izuzev jedne trake gdje ograničenje brzine iznosi 100 km/h. Putarina iznosi 2.60 € za putnička vozila i 10,80 € za teretna vozila.